Diari Oficial de la Generalitat Valenciana


Sumari del DOGV 4407, del 27-12-2002 (2002/14125)

Resolució de 12 de desembre de 2002, del director de l'Entitat Pública de Transport Metropolità de València, sobre realització del visat de les autoritzacions de transport discrecional de viatgers en vehicles de menys de nou places, de l'àrea de prestació conjunta de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4407

Data del DOGV
:   27-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14145


Data del document
:   12-12-2002

Organisme emissor
:   Entitat Pública de Transport Metropolità de València

Tipus de document
:   Resolució

Descriptors 

:   * taxi
    * transport de viatgers
    * automòbil
    * llicència de transport

Resolució de 12 de desembre de 2002, del director de l'Entitat Pública de Transport Metropolità de València, sobre realització del visat de les autoritzacions de transport discrecional de viatgers en vehicles de menys de nou places, de l'àrea de prestació conjunta de València. [2002/X14353]
  
Durant l'any 2002, l'Entitat de Transport Metropolità de València (ETM) va posar en pràctica, de conformitat amb les competències que en matèria de gestió de les autoritzacions de transport de viatgers per taxi té legalment encomanades, una nova distribució del calendari de visat, i este es desenvolupa entre els mesos de gener i juny, estos dos inclusivament.
  
L'experiència ha resultat satisfactòria, ja que s'han reduït considerablement els temps de realització de visat i posterior expedició de la targeta en què es documenta l'autorització de l'Àrea. Raons d'eficàcia i millora de la gestió aconsellen instaurar amb caràcter definitiu el nou calendari de visat, distribuint-lo al llarg de l'any i exceptuar per raons de servici, els mesos d'agost i desembre.
  
El consell d'administració de l'ETM va adoptar, en la sessió de 9 de desembre de 2002, l'establiment d'un nou calendari, pel qual es distribuïx el visat de les autoritzacions entre els mesos de gener a juny i setembre a novembre, en funció de l'últim número del document nacional d'identitat del titular. Este mateix acord faculta el director de l'ETM per a adoptar la resolució pertinent que faça possible la seua execució.
  
En virtut de tot això, vist l'acord abans citat del consell d'administració de l'ETM, els articles 4.2 de la Llei 9/2000, de la Generalitat valenciana, de 23 de novembre, de Constitució de l'ETM i 3.2 dels seus estatuts, aprovats per Acord del Consell de la Generalitat Valenciana, de 5 d'octubre de 2001, resolc:
  
Primer. Terminis de visat
  
La sol·licitud de visat de les autoritzacions de transport discrecional de viatgers en vehicles de turisme de menys de nou places, de l'Àrea de Prestació Conjunta de València, haurà de presentar-se anualment davant de l'Entitat Pública de Transport Metropolità de València de conformitat amb el següent calendari:
  
El titular de l'autorització el número de document nacional d'identitat del qual acabe en 1, entre el primer i últim dies hàbils del mes de gener, estos dos inclusivament.
  
El titular de l'autorització el número de document nacional d'identitat del qual acabe en 2, entre el primer i últim dies hàbils del mes de febrer, estos dos inclusivament.
  
El titular de l'autorització el número de document nacional d'identitat del qual acabe en 3, entre el primer i últim dies hàbils del mes de març, estos dos inclusivament.
  
El titular de l'autorització el número de document nacional d'identitat del qual acabe en 4, entre el primer i últim dies hàbils del mes d'abril, estos dos inclusivament.
  
El titular de l'autorització el número de document nacional d'identitat del qual acabe en 5, entre el primer i últim dies hàbils del mes de maig, estos dos inclusivament.
  
El titular de l'autorització el número de document nacional d'identitat del qual acabe en 6, entre el primer i últim dies hàbils del mes de juny, estos dos inclusivament.
  
El titular de l'autorització el número de document nacional d'identitat del qual acabe en 7, entre el primer i últim dies hàbils del mes de juliol, estos dos inclusivament.
  
El titular de l'autorització el número de document nacional d'identitat del qual acabe en 8, entre el primer i últim dies hàbils del mes de setembre, estos dos inclusivament.
  
El titular de l'autorització el número de document nacional d'identitat del qual acabe en 9, entre el primer i últim dies hàbils del mes d'octubre, estos dos inclusivament.
  
El titular de l'autorització el número de document nacional d'identitat del qual acabe en 0, entre el primer i últim dies hàbils del mes de novembre, estos dos inclusivament.
  
No es tindran en compte les lletres que, si és procedent, figuren a continuació de l'últim dígit del referit document nacional d'identitat.
  
Segon. Expedició de les noves targetes
  
Comprovada la idoneïtat de la documentació presentada i el compliment dels requisits que esta acredita, l'òrgan competent adoptarà les mesures necessàries per a concedir el visat de les autoritzacions i expedir les corresponents targetes abans que finalitze el mes següent a aquell en què s'ha sol·licitat el visat, excepte en el cas dels visats sol·licitats en els mesos de juliol i novembre, que hauran de ser concedits, respectivament, abans que finalitzen els mesos de setembre i gener següents.
  
En aplicació del que disposa l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, si la sol·licitud de visat no té els requisits o no s'acompanya dels documents exigits, es requerirà a l'interessat perquè, en un termini de deu dies, esmene la falta o acompanye els documents preceptius, amb indicació que si no ho fera així, es considerarà que ha desistit de la seua petició, prèvia resolució que haurà de ser dictada en els termes previstos en l'article 42.
  
Tercer. Termini de validesa de les targetes de transport
  
1. La validesa de les noves targetes expedides després del visat de les autoritzacions s'estendrà fins a la finalització del mes següent a aquell en què per aplicació de les regles contingudes en el número primer, corresponga sol·licitar novament el visat de l'autorització, la qual cosa es farà constar en la pròpia targeta. Per excepció, la validesa de les targetes expedides com a conseqüència de les sol·licituds de visat que hagen de ser formulades en els mesos de juliol i novembre tindran validesa, respectivament, fins a la finalització dels mesos de setembre i gener següents a aquells en què corresponga sol·licitar un nou visat.
  
2. Quan, per qualsevol causa, siga necessari expedir una nova targeta en el període comprés entre dos terminis de visat, la validesa de la dita targeta tan sols s'estendrà, independentment de la data en què s'haja expedit, fins a la finalització del mes següent a aquell en què per aplicació de les regles contingudes en el número primer, corresponga sol·licitar el més pròxim visat de l'autorització al titular de què es tracte, la qual cosa es farà constar en la pròpia targeta.
  
Quart. Règim transitori
  
Les autoritzacions de l'Àrea de Prestació Conjunta de València actualment vigents, conservaran la seua validesa fins a la finalització del mes següent de l'any 2003 a aquell que de conformitat amb el calendari previst en el número primer els corresponga sol·licitar el corresponent visat.
  
Cinqué. Entrada en vigor
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Burjassot, 12 de desembre de 2002.- El director: Aurelio López Martín.